jkorsvik/nowiki_second_scrape_merged huggingface dataset:
Grosvenor Bridge

Grosvenor Bridge, også kalt Victoria Railway Bridge, er en togbro over Themsen i London, mellom Vauxhall Bridge og Chelsea Bridge.
Grosvenor Bridge består egentlig av to broer, begge bygget rundt midten av 1800-tallet. Den østre siden ble bygget av London, Chatham and Dover Railway i 1858–1860 for å bringe tog til Victoria stasjon. Dette var den første togbroen over Themsen i sentrale London. Den vestre siden ble bygget av London, Brighton and South Coast Railway. Begge broene ble ombygget i stål i 1963–1967, og de opprinnelige utliggerne ble innpakket i betong.På den nordlige elvebredd er Pimlico i øst og Chelsea i nord og vest; Lister Hospital og Royal Chelsea Hospital ligger umiddelbart i nordvest. På den sydlige bredden er Nine Elms i øst og Battersea i vest. Battersea kraftstasjon ligger rett syd for broen, og Battersea Park er i sydvest.


== Se også ==
Liste over broer i London


== Referanser ==
Blackfriars Railway Bridge

Blackfriars Railway Bridge er en jernbanebro over Themsen i London, mellom Blackfriars Bridge og London Millennium Bridge.
To broer har båret navnet, men ikke til samme tid. Den første broen ble åpnet i 1864 og var tegnet av Joseph Cubitt for London, Chatham and Dover Railway. Massive brofester på hver side bar jernbanens kjennemerker, og disse er godt bevart og restaurert på sydsiden. Denne broen var for svak til å bære moderne tog, og alt som er igjen av broen er en rad med søyler over Themsen.
Den andre broen, bygget litt lenger ned i elven (mot øst), het opprinnelig St. Paul's Railway Bridge og åpnet i 1886. Den ble tegnet av John Wolfe-Barry og Henri Marc Brunel og er laget av smijern. Da St. Paul's jernbanestasjon byttet navn til Blackfriars i 1937, byttet broen navn samtidig.


== Se også ==
Blackfriars Bridge
Liste over broer i London


== Referanser ==
Espen Johnsen (fotballspiller)

Espen Johnsen (født 20. desember 1979 i Kristiansand) er en norsk tidligere fotballmålvakt. Etter at kontrakten hans i Rosenborg gikk ut i 2010 valgte han å legge opp på grunn av en jumper's knee, selv om han fikk tilbud både fra Rosenborg og andre klubber. Han valgte da å fokusere på medisinstudiene for å bli lege. Johnsen jobber for tiden som kirurg ved Oslo Universitetssykehus. 
Johnsen var kjent for å være en svært god, men ustabil, sisteskanse. I 2003 vant han Kniksenprisen som årets målvakt. Han har fire seriegull og ett cupgull med RBK.
Espen Johnsen er bror til Marius Johnsen, som også har spilt i Start.


== Klubber ==
Start (2000)
Rosenborg (2001–2006)
Strømsgodset (2007–2008) (utlån)
Rosenborg (2009)
Randesund  (2012–2013)


== Referanser ==


== Eksterne lenker ==
(en) Espen Johnsen – Transfermarkt 
(en) Espen Johnsen – national-football-teams.com 
(en) Espen Johnsen – Soccerway 
(en) Espen Johnsen – EU-Football.info 
(no) Espen Johnsen – Norges Fotballforbund 
(en) Espen Johnsen – FBref 
Spillerprofil på RBK.no
Blackfriars Bridge

Blackfriars Bridge er en bil- og gangbro over Themsen i London, mellom Waterloo Bridge og Blackfriars Railway Bridge. Den nordlige siden ligger i nærheten av Inns of Court, Temple Church og Blackfriars stasjon. Den sydlige siden er i nærheten av kunstgalleriet Tate Modern.
Den første faste broen ved Blackfriars var en 300 meter lang avgiftsbelagt bro tegnet i italienisert stil av Robert Mylne. Byggearbeidene tok ni år, og broen åpnet i 1769. Den var opprinnelig kalt William Pitt Bridge (etter statsminister William Pitt), men ble snart oppkalt etter munkeklosteret Blackfriars, et dominikanerkloster som lå i nærheten.
Den nåværende broen ble fullført i 1869 og består av fem smijernsbuer bygget etter tegninger av Joseph Cubitt. Den eies og vedlikeholdes av Corporation of London. På grunn av den store trafikken over broen, ble det foretatt en utvidelse i årene 1907–1910, fra 70 fot til dagens 105 fot.
Broen ble verdenskjent i 1982 da den italienske bankieren Roberto Calvi ble funnet hengt under en av buegangene i det som først ble ansett som selvmord, men som nå regnes som et mord.


== Se også ==
Blackfriars Railway Bridge
Liste over broer i London


== Referanser ==
Krokodilletårer

Krokodilletårer er et fast uttrykk for gråte falske tårer, hykle medlidenhet eller sorg. Det betyr at den som feller krokodilletårer bare later som om vedkommende er lei seg.
Uttrykket stammer fra middelalderen, da trodde man at krokodiller kunne lage gråtelyder som en baby, for å lokke til seg mennesker for å spise dem. Selv om krokodiller faktisk har tårekanaler, benyttes disse for å smøre øynene, vanligvis når de har vært ute av vannet i en lengre tidsperiode og øynene kan begynne å tørke ut.
En samling med ordspråk tilskrevet Plutark antyder at frasen «krokodilletårer» var velkjent i antikken: å sammenligne krokodillens oppførsel med folk som ønsker eller foresaker at noen dør, men som deretter offentlig sørger for dem. Fortellingen er gitt en kristen glans i Bibliotheka (gresk: Βιβλιοθήκη) av Fotios, patriark av Konstantinopel på 800-tallet. Fotios benyttet fortellingen til illustrere det kristne konseptet om anger. Fortellingen spredte seg på engelsk i fortellingene om reisene til John de Mandeville på 1300-tallet.


== Referanser ==


== Eksterne lenker ==
Grønli, Kristin Straumsheim (10. oktober 2007): «Ekte krokodilletårer», Forskning.no
Hochfilzen

Hochfilzen er en liten landsby i distriktet Kitzbühel som ligger i Pillersee-dalen i Tirol i Østerrike. Det er et populært vintersportssted, spesielt for langrenn og skiskyting. VM i skiskyting har blitt arrangert i Hochfilzen fire ganger, i 2005, 1978, 1998 (bare lagkonkurranse, det var OL samme året) og 2017. Det arrangeres hyppig verdenscuprenn her.


== Eksterne lenker ==
Offisielt nettsted 
(en) Hochfilzen – kategori av bilder, video eller lyd på Commons
Sandrine Bailly

Sandrine Bailly (født 25. november 1979 i Belley) er en fransk tidligere skiskytter.
Under VM i skiskyting 2003 ble Sandrine Bailly verdensmester på jaktstart, der hun delte gullet med Martina Glagow fra Tyskland. Hun var med på Frankrikes lag som tok bronse på stafetten under Vinter-OL 2006 i Torino. Fire år senere, under Vinter-OL 2010 i Vancouver, var hun med på Frankrikes lag som tok sølv på stafetten.
Bailly vant totalt seks VM-medaljer, hvorav et gull. Hun vant Verdenscupen i skiskyting sammenlagt i 2004/05.


== Meritter ==
OL 2010: Sølv på 4x6 km stafett
OL 2006: Bronse på 4x6 km stafett
VM 2003: Gull på jaktstart, bronse på fellesstart
VM 2004: Bronse på fellesstart
VM 2006: Bronse på mixed stafett
VM 2007: Sølv på stafett og mixed stafett
VM 2009: Bronse på stafett
Verdenscupvinner 2004/2005


== Referanser ==


== Eksterne lenker ==
(fr) Offisielt nettsted 
(en) Sandrine Bailly – kategori av bilder, video eller lyd på Commons 
(de) Sandrine Bailly – Munzinger Sportsarchiv 
(en) Sandrine Bailly – Olympics.com 
(en) Sandrine Bailly – Olympic.org 
(en) Sandrine Bailly – Olympedia 
(en) Sandrine Bailly – Sports-Reference (OL-resultater – arkivert) 
(fr) Sandrine Bailly – Frankrikes olympiske komité 
(en) Sandrine Bailly – IBU 
(en) Sandrine Bailly – biathlon.com.ua 
(en) Sandrine Bailly på Twitter
Kings Road

Kings Road (engelsk for «Kongsgate»; også skrevet King's Road) er en øst-vestgående hovedgate gjennom Chelsea i London. I øst starter den ved Sloane Square, som definerer yttergrensen for Chelsea. 
Gaten er oppkalt etter aktiviteter rundt Kong Charles II.
Nell Gwynn ble født i 1650 og var kongen elskerinne hele hans liv.
Siden kongen ikke likte oppmerksomhet rundt sine turer fra Buckingham Palace til Nell Gwynn, kjøpe han opp områdene frem til hennes hus.
Veien ble siden kalt Kingsroad på grunn av dette.
I 1960- og 1970-årene var gaten kjent for som er sentrum for hippienes og punkernes motkultur. I senere år har dette preget forsvunnet.
Sloane Square

Sloane Square er en liten plass på grensen mellom Belgravia og Chelsea i London. Den har navn etter Sir Hans Sloane, hvis samling av kuriositeter ble starten på British Museum. 
Plassen ligger i den østre enden av Kings Road, og sørenden av Sloane Street. I 1980-årene oppsto uttrykket Sloane Rangers, et kallenavn på unge medlemmer av overklassen som jobbet lite men tilsynelatende hadde mer enn nok penger. 
De to største bygningene ved plassen er varehuset Pete Jones og Royal Court Theatre.
Plassen og området har enkel adkomst til undergrunnsbanen med stasjonen Sloane Square som betjenes av både Circle- og District-linjen. Elven Westbourne er ført i rør under plassen; under denne igjen går undergrunnsbanen.
Allen Hall

Allen Hall er et katolsk presteseminar i Chelsea i London. Det ble grunnlagt 29. september 1568 i Douai i det nordlige Frankrike av den engelske presten William Allen. Han ble senere kardinal og øverste ansvarlige for Den katolske kirke i England, som fungerte som undergrunnskirke etter reformasjonen. 
Dets opprinnelige mål var å utdanne prester i henhold til de nye reglene fra Tridentinerkonsilet, men etter hvert ble den viktigste oppgaven å utdanne misjonærprester som kunne virke i England. Deres oppgave var svært vanskelig, og de arbeidet under trussel om dødsstraff. Mellom 1577 og 1680 led 153 av seminarets prester martyrdøden. De ble helligkåret i fellesskap av pave Johannes Paul II i 1980.
Seminaret lå i Frankrike frem til 1793, da det på grunn av revolusjonen måtte flytte. Det var da mulig å etablere det i England, og det ble flyttet til Ware utenfor London.
I 1975 ble det igjen flyttet, til et tidligere kloster i Chelsea. Det ligger på det stedet hvor Thomas More, som er en katolsk helgen, bodde mens han var rikskansler i Storbritannia under Henrik VIII. De rester som fortsatt finnes etter bygningen er beskyttet som verneverdige (Grade II).Allen Hall er knyttet til Det katolske universitetet i Leuven, og eksamener valideres der. Oslo katolske bispedømme benytter seminaret som sitt primære lærested for prestestudenter, og derfor er en stor andel av studentene nordmenn.


== Referanser ==


== Eksterne lenker ==
Offisielt nettsted 
(en) Allen Hall College – kategori av bilder, video eller lyd på Commons
Manhattan

Manhattan er den mest sentrale bydelen i New York City og har sammenfallende grenser med New York County, USAs tettest befolkede fylke. Manhattan er en øy, atskilt fra New Jersey og Staten Island av Hudsonelva, fra Brooklyn og Queens av East River og fra The Bronx av Harlem River. I dagligtale sier man heller «Manhattan» enn «New York County». 
Selv om den med ca. 1,6 millioner innbyggere ikke er den mest folkerike bydelen i New York, er Manhattan det finansielle og administrative sentrum for New York City. I tillegg befinner langt de fleste turist-attraksjonene seg der, så for tilreisende er Manhattan nesten synonymt med NYC.
Manhattan er forbundet med de omliggende bydelene, samt New Jersey, via et ganske omfattende bro- og tunnelsystem, deriblant Brooklyn Battery Tunnel, Brooklyn Bridge, Manhattan Bridge, Williamsburg Bridge, Midtown Tunnel, Queensboro Bridge, Triborough Bridge, Alexander Hamilton Bridge, George Washington Bridge, Lincoln Tunnel og Holland Tunnel. I tillegg kommer en del tunneler beregnet for togtrafikk.


== Den eldste delen ==
På sørspissen av Manhattan ligger parken Bowling Green. Hadde man stått her 11. september 1609 kunne man sett Henry Hudsons skip seile oppover elven for første gang. Fort Amsterdam ble bygd her i 1623 av Det nederlandske vestindiske kompani. Rett utenfor inngangen til fortet, omtrent der tollbygningen fra 1907 står i dag, fant det første registrerte drapet i New York mellom hvite sted, da Jan Gysbertsen knivstakk Gerrit Jansen 15. mai 1638. Gysbertsen stakk av og ble dømt til døden in absentia, men ble aldri funnet. Fort Amsterdam ble til New Amsterdam, som etter hvert ble til New York. 
Her på sørspissen finner man Castle Clinton, der immigrantene gikk i land før Ellis Island ble åpnet. Alle offisielle parader i New York ender ved Bowling Green. Den første fant sted i 1886 i anledning av Frihetsgudinnens ankomst fra Frankrike.
Broadway skjærer gjennom Manhattan og følger samme traséen som indianerstien Wickquasgeck engang gjorde. Nederlenderne gjorde stien til en vei som de kalte Herenstraat (= Herrenes gate) eller Breede weg, som på engelsk ble oversatt til Broadway. Den britiske generalstaben hadde hovedkvarteret sitt på Bowling Green med adressen "1, Broadway". I Federal Hall, noen steinkast unna i Wall Street, avla George Washington ed som USAs første president. Firkløveret Thomas Jefferson, Washington, Alexander Hamilton og James Madison bodde i noen år samtidig i dette nabolaget. Det hvite hus skulle opprinnelig ha vært reist der Fort Amsterdam hadde stått, men det ble ingenting av siden hovedstaden ble flyttet fra New York til Washington D.C.


== Turistattraksjoner på Manhattan ==
Battery Park med ferjene til Liberty Island og Ellis Island
Broadway (teater-distriktet)
Central Park
Chrysler Building
Empire State Building
FNs hovedkontor
Ground Zero
Rockefeller Center
Times Square
Wall Street
		
		
		
		
		
		
		


== Referanser ==


== Eksterne lenker ==
(en) Offisielt nettsted 
(en) Manhattan, New York City – kategori av bilder, video eller lyd på Commons 
 Manhattan hos Wikivoyage
John Deacon

John Richard Deacon (født 19. august 1951 i Leicester, Storbritannia) er en pensjonert britisk musiker, mest kjent som bassist i rockebandet Queen. Deacon var den siste av de fire medlemmene som ble med i Queen, i en alder av 19, som gjorde han til den yngste i bandet. 
Deacon skrev flere hitsingler for Queen, og spilte både akustisk og rytmegitar og keyboard på flere av albumene. 
Deacon spilte sin siste konsert med Queen i forbindelse med The Freddie Mercury Tribute Concert, en konsert til minne om Queens avdøde vokalist. Deacon pensjonerte seg i 1997.


== Queen-låter skrevet av John Deacon ==
Sheer Heart Attack (1974)
«Misfire»
A Night at the Opera (1975)
«You're My Best Friend»
A Day at the Races (1976)
«You And I»
News of the World (1977)
«Spread Your Wings»
«Who Needs You»
Jazz (1978)
«If You Can't Beat Them»
«In Only Seven Days»
The Game (1980)
«Another One Bites the Dust»
«Need Your Loving Tonight»
Flash Gordon (1980)
«Excecution of Flash»
«Arboria - Planet of the Tree Man»
Hot Space (1982)
«Back Chat»
«Cool Cat» (m/Freddie Mercury. Første samarbeid med Mercury.)
The Works (1984)
«I Want to Break Free»
A Kind of Magic (1986)
«One Year of Love»
«Pain Is So Close To Pleasure» (m/Freddie Mercury)
«Friends Will Be Friends» (m/Freddie Mercury)
The Miracle (1989)
«The Miracle» (m/Freddie Mercury)
«The Rain Must Fall» (m/Freddie Mercury)
«My Baby Does Me» (m/Freddie Mercury)
Made in Heaven (1995)
«My Life Has Been Saved»


== Referanser ==


== Eksterne lenker ==
(en) John Deacon på Internet Movie Database 
(en) John Deacon hos The Movie Database 
(en) John Deacon hos Internet Broadway Database 
(en) John Deacon på Discogs 
(en) John Deacon på MusicBrainz 
(en) John Deacon på Songkick 
(en) John Deacon på AllMusic
Roar Husby

Roar Husby (født 7. februar 1979 i Trondheim) er en norsk fotballspiller som spilte som keeper for FK Mjølner. Tidligere har han spilt for klubber som Aalesunds FK og Rosenborg, men klarte ikke å bli førstekeeper i noen av disse.


== Karriere som spiller ==


== Referanser ==


== Eksterne lenker ==
(en) Roar Husby – Transfermarkt
KV «Harstad»

KV «Harstad» er et norsk kystvaktskip oppkalt etter byen Harstad. Skipet er bygget for kystvakt/beredskapsoppgaver blant annet fiskerikontroll, mulighet for tunge slep og oljevern. I tillegg er denne båten designet for å kunne redde ubåter. Harstad inngår i den statlige slepebåtberedskapen sammen med KV «Chieftain» og Kystverkets MS «Beta». Disse vil gå tilbake til ankerhåndtering når KV «Barentshav» og KV «Sortland» kan ta over beredskapen med sine kapasiteter.

30. september 2004: Skrog ferdigstilt ved Aker Yards Tulcea, Romania
28. januar 2005: Døpes i Ålesund av Marit Nybakk, leder av Stortingets forsvarskomité
4. februar 2005: Satt inn i tjeneste
5. februar 2005: Besøk i «hjembyen» Harstad


== Spesifikasjoner ==
Deplasement: 3 121 tonn
Lengde: 83 m
Bredde: 15,5 m
Dypgående: 6 meter
Maksfart: 18 knop
Mannskap: ca. 22, halvparten menig personell og resten militære offiserer
Kan operere Natos Submarine Rescue System
Bestykning: 40 mm Bofors L70 kanon
Dimensjonert og bygd for tunge slepeoppdrag og brannbekjempelse med vannkanoner (300 liter i sekundet) og røykdykkere.


== Maskineri ==
Fremdriften besørges av to 8-sylindrete Bergen Diesel B32:40L8P hovedmotorer, hver med ytelse 4000 kW. Motorene driver to KaMeWa Ulstein propellanlegg via reduksjonsgear av samme fabrikat. Tenfjord styremaskinen betjener et High-lift ror, Poscon Joystick og Poscon DP0 inngår i utstyret. Med sine 18,35 knop blir «Harstad» raskest i klassen blant kystvaktskipene. Fartøyet er utstyrt med en Kamewa Ulstein thruster på 736 kW og en VROS på 883 kW for å forbedre manøvreringsegenskapene ytterligere.


== Generelt ==
Fartøyet har stor slepekraft med bollard pull på over 100 tonn og har tanker for oppsamlet olje på 1100 m³. I første omgang er fartøyet utstyrt med 200 meter oljelense. Det er videre tilrettelagt for hurtig bording av redningsbåt, og fartøyet er utstyrt med en kanon forut.
Fartøyet har en ren militær bemanning etter at fartøyet ble kjøpt av Forsvaret fra Remøy Shipping. Av en besetning på cirka 20 er det åtte  offiserer og 10-12 menige, deriblant 2-3 matroslærlinger.
Offiserer:
Skipssjef        
Nestkommanderende  
ORO               
Skips.off.        
Maskinsjef        
Takkeloff         
Sambandsoff      
1. maskinist      
Stuert


== Eksterne lenker ==
(en) W318 Harstad (ship, 2005) – kategori av bilder, video eller lyd på Commons 
(en) IMO 9312107 – kategori av bilder, video eller lyd på Commons 
(en) KV «Harstad» – Den internasjonale sjøfartsorganisasjonen 
(no) forsvaret.no om KV «Harstad» Arkivert 2. november 2014 hos Wayback Machine.
Ankenes (kommune)

For tettstedet med samme navn, se Ankenes

Ankenes, (NO-1855), er en tidligere kommune i Ofoten i Nordland som ble opprettet den 1. januar 1884 etter en deling av Ofoten kommune. Etter delingen hadde Ankenes 1 734 innbyggere og et areal på 2 040,74 kvadratkilometer.  Kommunens landområder tilsvarte de områder som per år 2000 utgjorde Narvik kommune, det vil si inkludert grunnkretsen Veggen som ligger i Evenes. I nord grenset Ankenes mot Troms, i nordvest mot Evenes, i øst mot Sverige og i sør mot Ballangen.
Den 1. januar 1902 fikk Narvik rettigheter som kjøpstad, og ble utskilt fra Ankenes som en egen bykommune (NO-1805) med 3 705 innbyggere og et areal på 12,71 kvadrakilometer, noe som tilsvarte selve Narvik by, Fagernes og Fagernesfjellet. Etter delingen hadde Ankenes kommune et innbyggertall på 3 023 og et areal tilsvarende 2 028,03 kvadratkilometer. 
Ankenes ble administrert fra byen Narvik. Herredshuset ble brent, og store deler av kommunens arkiv ble ødelagt, under andre verdenskrig. I en periode ble kommunen administrert fra en brakke på Narvik torg, før det nye herredshuset ble oppført og huset administrasjonen frem til 1974. Kommunens første ordfører var Bertheus Normann.
Den 1. januar 1974 ble Narvik og Ankenes igjen slått sammen til én kommune. Den nye enheten fikk navnet Narvik, og hadde ved opprettelsen 19 780 innbyggere. 


== Befolkningsutvikling ==
Folkemengde oppgitt for Ankenes kommune ved folketellinger mellom 1890 og 1970, og estimert folketall ved kommunesammenslåingen i 1974.

Kilde: Folketellinger fra Statistisk sentralbyrå


== Noter ==


== Referanser ==
We Are the Champions

«We Are the Champions» er en sang skrevet av Freddie Mercury og fremført av Queen. Sangen ble først utgitt i 1977 på plata News of the World Sangen er veldig rolig på versene med piano.
Låten er populær i forbindelse med sportsarrangement. Det var også Mercurys artikulerte ambisjon å lage en sang for sammenkomster, og han tenkte spesifikt på fotball etter å ha opplevd publikum synge med på «You’ll Never Walk Alone» ved en anledning. «We Are the Champions» var offisiell tema-sang for VM i fotball 1994, og har funnet veien tilbake til hitlistene også ved andre mesterskap.I 2004 ga Scorpions sammen med Michael Kleitman ut en litt omarbeidet versjon med tittelen «You Are the Champion»  som en hyllest til Michael Schumacher da han vant sin sjuende sier i F1 Formel 1. Singelen nådde 92.-plass på de tyske salgslistene. Sangen ble med på albumet Stand Up for the Champion – Michael Schumacher, som kom ut i anledning av at Schumacher la opp i 2006.


== Medvirkende ==
Freddie Mercury - vokal, piano
Brian May - gitar, bakgrunnsvokal
John Deacon - bass
Roger Taylor - trommer, bakgrunnsvokal


== Referanser ==


== Eksterne lenker ==
(en) We Are the Champions på MusicBrainz
NFF

NFF er en forkortelse (akronym), og har en rekke betydninger:

Nasjonalforeningen for folkehelsen
Nordenfjeldske Filatelistforening
Nordland Fylkes Fiskarlag
Norges Farmaceutiske Forening
Norges Fibromyalgi Forbund
Norges Folkesportforbund
Norges Forsikringsforbund
Norges Forsvarsforening
Norges Fotballforbund
Norges Fotografforbund
Norges Frisbeeforbund
Norges FrisørmesterforbundNorsk fagbibliotekforening
Norsk faglitterær forfatter- og oversetterforening
Norsk Fengsels- og Friomsorgsforbund
Norsk Filmforbund
Norsk Fjellmedisinsk Forum
Norsk Flexo Forum
Norsk Flygelederforening
Norsk Flymedisinsk Forening
Norsk Flyoperatør Forbund
Norsk Flytteforbund
Norsk Folkedraktforum
Norsk Folkemusikkformidling
Norsk Forbund for Fjernundervisning
Norsk Forebyggingsforum
Norsk Forening for Fartøyvern
Norsk Forening for Fjellsprengningsteknikk
Norsk Forskerforbund
Norsk Forstmannsforening
Norsk Fosterhjemsforening
Norsk Freakforum
Norsk Fysioterapeutforbund
Norske Finansanalytikeres Forening
Norske Fiskeoppdretteres Forening
Norske Fotterapeuters Forbund
Norges Farmaceutiske Forening

Norges Farmaceutiske Forening (NFF) er en fagforening, profesjonsforening og
yrkesorganisasjon for farmasøyter. 
Foreningen ble grunnlagt 2. november 1858 i Christiania under navnet Den pharmaceutiske Forening. Stifterne var unge menn; den eldste 26 år. 
Norges Farmaceutiske Forening er Norges eldste fagforening, og Nordens eldste farmasøytforening. 
Den hadde 4 400 medlemmer 1. januar 2021. 
Lederen i foreningen er Urd Andestad. Generalsekretær er Greta Torbergsen,
Foreningens tidsskrift heter Norsk Farmaceutisk Tidsskrift (NFT), og ble etablert i 1893. NFT er medlem av Den Norske Fagpresses Forening (DNFF).


== Referanser ==


== Eksterne lenker ==
Norges Farmaceutiske Forening
Norsk Farmaceutisk Tidsskrift, NFT
Norges Turmarsjforbund

Norges Turmarsjforbund (tidligere Norges Folkesportforbund) er et forbund som har som formål å fremme folkesporten i Norge. Med folkesport menes sportsarrangement som er åpne for alle, av typen turmarsj, vandring, sykkeltur, skiløp og svømming. Arrangementene skal være uten konkurransemoment, tidtaking og vinnere. I løpet av året arrangeres det nesten 3000 ulike arrangementer av nevnte typer.
Den overordnede, internasjonale organisasjonen er Internationaler Volkssportverband (IVV). IVV koordinerer samarbeidet mellom de ulike nasjonale folkesportsforbundene.
IVV ble stiftet i 1968 av representanter fra Tyskland, Østerrike, Sveits og Liechtenstein. Folkesport ble tidlig utbredt i store deler av Vest-Europa. Fra 1990 nådde sporten også Øst-Europa, Nord-Amerika og deler av Asia.
Følgende land er pr d.d tilsluttet IVV: Belgia, Canada, Danmark, Estland, Finland, Frankrike, Hellas, Japan, Island, Italia, Luxemburg, Liechtenstein, Nederland, Norge, Polen, Slovakia, Sveits, Sverige, Syd-Tyrol, Tsjekkia, Tyskland, USA, Ungarn, Østerrike, Storbritannia, Sør-Korea. Dessuten er arrangører i Irland, Spania, Portugal, Australia, Bulgaria og Tyrkia direkte medlemmer av IVV.


== Eksterne lenker ==
Norges Turmarsjforbund
Internationaler Volkssportverband